
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E

Privind  aprobarea completarii Anexei la HCL nr. 304/2005 privind metodologia de autorizare a comercializarii produselor si serviciilor de piata in unităţile comerciale şi în sistem ambulant pe raza municipiului Focşani, cu modificarile si completarile ulterioare

         Consiliul local al municipiul Focşani, judeţul Vrancea, întrunit în şedinţa extraordinară:

- analizând proiectul de hotărâre iniţiat de Consilierii locali : Ioan Liviu Oloeriu, Rodica Boboc, Constantin Dumitru, George Mardare, Bogdan Matisan, Neagu Nistoroiu, Gabriel Padineanu, Vasile Pintilie, Nitu Radu si Laurentiu Veber, prin care se propune aprobarea completarii Anexei la HCL nr. 304/2005 privind metodologia de autorizare a comercializarii produselor si serviciilor de piata in unităţile comerciale şi în sistem ambulant pe raza municipiului Focşani, cu modificarile si completarile ulterioare si raportul intocmit de Compartimentul Autorizare Agenti Economici înregistrat la nr. 57141/16.11.2010;

- având in vedere avizul favorabil al Comisiei pentru administratie publica locala, juridica, anticoruptie si integrare europeana si amendamentul consilierilor prezenti la sedinta;
- in conformitate cu :

· prevederile Art. 5 din H.G. nr.333/2003, pentru aprobarea Normelor metodologice de aplicare a Ordonantei Guvernului nr.99/2000, republicata, privind comercializarea produselor si serviciilor de piata ;
· prevederile art. 5 si art.8 din O.G. nr. 2/2001 privind regimul juridic al contraventiilor, cu modificarile si completarile ulterioare ;

· Legea nr. 52/2003, privind transparenta decizionala, in administratia publica ;

- în baza art. 36, alin.(1), alin. (9) şi in temeiul art. 45, alin. (1), din Legea nr. 215/2001 a administraţiei publice locale, republicata, cu modificările şi completările ulterioare.

H O T Ă R Ă Ş T E :

         Art.1 Se aproba completarea Cap. II - Metodologia de autorizare – din Anexa la HCL nr. 304/2005, prin introducerea art. 41, astfel :
         art. 41 are urmatorul continut :
              Activitatea de comercializare a produselor de tip etnobotanice/psihoactive (care se autorizeaza pe codul CAEN 4776 “Comert cu amanuntul al florilor, plantelor si semintelor, comert cu amanuntul al animalelor de companie si a hranei pentru acestea in magazine specializate”) in spatii amenajate pe raza Municipiului Focsani, se va desfasura doar daca agentul economic detine autorizatie de functionare emisa de Primaria Municipiului Focsani. 
              Comercializarea  produselor de tip etnobotanice/psihoactive (care se autorizeaza pe codul CAEN 4776 “Comert cu amanuntul al florilor, plantelor si semintelor, comert cu amanuntul al animalelor de companie si a hranei pentru acestea in magazine specializate”) in spatii amenajate pe raza Municipiului Focsani, se va desfasura doar cu asigurarea unei distante minime pe o raza de 2000 m fata de unitatile si institutiile de invatamant si educatie, lacasurile de cult, institutiile religioase, institutiile de cultura, institutiile publice, locurile de agrement si distractii, gara, autogara, zone publice (piete, targuri, oboare) si altele similare.
              Unitatile comerciale care, la data intrarii in vigoare a acestei hotarari, functioneaza cu acest obiect de activitate pe raza Municipiului Focsani, vor avea la dispozitie 15 zile calendaristice pentru conformare.
              Pentru desfasurarea activitatilor prevazute in cod CAEN 4776 - Comert cu amanuntul al florilor, plantelor si semintelor, comert cu amanuntul al animalelor de companie si a hranei pentru acestea in magazine specializate – solicitantul va face dovada ca este autorizat conform art. 4 din Legea nr. 75/1995, privind producerea, controlul calitatii, comercializarea si folosirea semintelor si materialului saditor, precum si inregistrarea soiurilor de plante agricole, in cazul comercializarii semintelor si materialului saditor.

              Pentru desfasurarea activitatilor prevazute in cod CAEN 4776 - Comert cu amanuntul al florilor, plantelor si semintelor, comert cu amanuntul al animalelor de companie si a hranei pentru acestea in magazine specializate – solicitantul va prezenta o declaratie sub semnatura privata, daca comercializeaza sau nu produse de tip etnobotanice/psihoactive. 
Art.2 Se aproba completarea art. 10, Cap. IV - Sanctiuni si contraventii – din anexa la HCL nr. 304/2005, prin introducerea art. 101, astfel :

art. 101 are urmatorul cuprins: 

a) Unitatile comerciale cu obiect de activitate - comercializarea de produse de tip etnobotanice/psihoactive - care nu intrunesc conditiile de la art. 41, alin. 2 din Cap. II - Metodologia de autorizare –si care nu isi inceteaza activitatea in termen de 15 zile de la data intrarii in vigoare a prezentei hotarari, se sancţionează cu amenda contraventionala de la 1000 lei  la 2500 lei si inchiderea unitatii.
b) Unitatile comerciale cu obiect de activitate - comercializarea de produse de tip etnobotanice/psihoactive - care intrunesc conditiile de la art. 41, alin. 2 din Cap. II - Metodologia de autorizare – , dar care nu s-au prezentat pentru intrarea in legalitate in termen de 15 zile de la data intrarii in vigoare a prezentei hotarari, se sancţionează conform actelor normative in vigoare.
        Art.3.  Celelalte prevederi din HCL nr. 304/2005 privind metodologia de autorizare a comercializarii produselor si serviciilor de piata in unităţile comerciale şi în sistem ambulant pe raza municipiului Focşani, cu modificarile si completarile ulterioare, raman neschimbate. 
        Art.4. Prezenta hotarare va fi comunicata de catre Directia administratie publica locala compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Directia Economica, Compartimentul autorizare agenti economici.

    PRESEDINTE DE ŞEDINŢĂ,    

               Vrancianu Gicu
                                                                               Contrasemnează,                                  

              SECRETARUL MUNICIPIULUI

FOCŞANI

                                                                         Eduard Marian Corhana
Municipiul Focşani, 11.01.2011

